बे लांदां सावगारिखौ सनास्रिया मिथियै आरो बुजिनो हायैआव सिगां मोजां मोनफुलायनायाव होदोंमोन। दा बेखौ लानानैनो एक्स बय‌ फ्रेनया ससेल मिडिया नि गेजेरजों फोसावनो हानाया सोमो नांथाव। बयनिबो खुगा-खुगा, लामा-सामा ज’ ज’ थानानै सनास्रिखौ लानानैल’ सावरायो आरो मुं सुसो गारदों। लामा सामा रायलायनायखौ खोनानानै नखरनि मानसिफोराबो मोखां दिन्थिनो लाजिबाय। सनास्रियाबो नुनानै मिथिनानै मबाइलयानो जाबाय आंखौ होनना रागाजों बुख्रुबना रुम सिङाव हारसिंनो दर फांथेना रुखु रुखु गाबदों। गोसोखौ हमथानो हायैनि लाजिनायजों दिखार नांना दोंसे दैरुंजों फांखायाव बादिंग्लायना जि गुफुर जोमना गोदो-गोदो उदु लांबाय। दा बे उन्दुनायनिफ्रायनो फोजाबाबो सनास्रिया सिरि मोननो रोङाखिसै।